องค์การอนามัยโลก ส่งเสริมให้มีโรงพยาบาลที่ปลอดภัย
องค์การอนามัยโลกกล่าวว่า ผู้คนเสียชีวิตไปปีละพันๆ รายเพราะโรงพยาบาลต่างๆ ที่สร้างขึ้นนั้นต้องประสพความเสียหาย และต้องพังทลายไปเวลาเกิดภ
องค์การอนามัยโลกกำลังชูประเด็น เรื่องการส่งเสริมโรงพยาบาลที่ปลอดภัยในช่วงที่องค์การฉลองวันอนามัยโลกในปีนี้ แผ่นดินไหวอย่างรุนแรงซึ่งทำให้เมืองลาควีล่าในอิตาลีพังพินาศ เป็นภัยพิบัติครั้งล่าสุดที่เป็นข่าวพาดหัวเกรียวกราวประชาชนเสียชีวิต และบาดเจ็บเป็นจำนวนมาก อีกทั้งทรัพย์สินก็เสียหายมากมาย องค์การอนามัยโลกรายงานว่าเมื่อปีที่แล้วภัยธรรมชาติคร่าห์ชีวิตผู้คนไปเกือบ 236,000 รายทำให้คนเดือดร้อน สองร้อยสิบเอ็ดล้านคน และทรัพย์สินเสียหายหนึ่งแสนแปดหมื่นหนึ่งพันล้านเหรียญสหรัฐพายุไซโคลนนากิสก่อให้เกิดความวิบัติครั้งใหญ่ที่สุดในพม่า ทำให้ชาวพม่าเสียชีวิตหรือหายสาบสูญไปกว่า138,000 คน ผู้อำนวยการด้านการอนามัยในยามเกิดวิกฤติกาลขององค์การอนามัยโลก ซาเมียร์ เบน ยาเหม็ด กล่าวว่าแผ่นดินไหวที่เกิดก่อนหน้านั้นที่มณฑลเสฉวน ทางภาคตะวันตกเฉียงใต้ของจีนทำให้ประชาชนเสียชีวิตเกือบ 88,000รายและโรงพยาบาลพังพินาศกว่า 11,000 แห่ง เขากล่าวว่าเมื่อโรงพยาบาลพังพินาศ หรือประสพความเสียหายการให้บริการช่วยชีวิตต้องหยุดไป และว่าโรงพยาบาลเป็นที่พึ่งแห่งสุดท้าย ของผู้คนที่ประสพภัยพิบัติเขากล่าวไว้ตอนนี้ว่า" เราต้องการทำให้วางใจได้ว่า ประชากรผู้ประสพภัยพิบัติในยามฉุกเฉินนั้นเมื่อไปขอความช่วยเหลือตามสถานีอนามัยแล้ว จะพบว่าสถานนีอนามัยยังทำงานได้อยู่ " องค์การอนามัยโลก ตั้งข้อสังเกตว่า เมื่อโรงพยาบาลประสพความเสียหายหรือปฏิบัติงานไม่ได้ ผู้ที่รอดชีวิตจากภัยพิบัติ จะไม่สามารถได้รับการบริบาล ตลอดจนผู้ที่มารับบริการทางอนามัยเป็นประจำก็จะไม่ได้รับบริการดังกล่าวองค์การอนามัยโลกกล่าวด้วยว่า ผู้หญิงที่ต้องการความช่วยเหลือเวลาคลอดบุตรเด็กที่ต้องไปให้แพทย์ฉีดวัคซีน และคนที่ต้องการการล้างไตหรือการผ่าตัด เพื่อให้มีชีวิตอยู่ต่อไปก็ไม่ทราบว่าจะไปหาความช่วยเหลือที่ไหนได้ ผู้ช่วยเลขาธิการสหประชาชาติฝ่ายการลดภัยพิบัติมาร์กาเรต้า วอห์ลสตรอมกล่าวว่าเราสามารถป้องกันความเดือดร้อนส่วนใหญ่ได้ โดยการสร้างโรงพยาบาลที่ปลอดภัยมากกว่าเดิมและว่าการสร้างโรงพยาบาลใหม่ที่ทนอาการสั่นสะเทือนจากแผ่นดินไหวอุทกภัยหรือลมพายุแรงๆ ได้นั้นเสียค่าก่อสร้างน้อยอย่างน่าปลาดใจ โดยค่าใช้จ่ายอาจเพิ่มขึ้นอีกสี่เปอร์เซ็นต์ของการลงทุนทั้งหมด คุณมาร์กาเรต้า วอห์ลสตรอมตั้งข้อสังเกตว่า ค่าใช้จ่ายในการสร้างโรงพยาบาลที่พังพินาศไปแล้วขึ้นมาใหม่จะสูงจากของเดิมเกือบสองเท่า องค์การอนามัยโลกเตือนว่า เหตุฉุกเฉิน และภัยพิบัติกำลังเกิดมากขึ้นเพราะการที่เขตนาครขยายวงออกไปเรื่อยๆ และจากการเปลี่ยนแปลงของสภาพภูมิอากาศหลายบริเวณล่อแหลมต่อการประสพภัยพิบัติ ดังนั้นการมีโรงพยาบาลที่แข็งแรง และปฏิบัติงานต่อไปได้จึงเป็นเสมือนดวงประทีปแห่งความมั่นคงปลอดภัยในยามที่เกิดภัยพิบัติและความสิ้นหวัง